दिल्ली : सड़क पर सिग्नल रेड से ग्रीन होने से पहले लूट लिए 65 लाख रुपये  
दो बाइकों पर सवार छह लुटेरे आए और हवाई फायरिंग की
बदमाश करीब 55 लाख रुपये और 10 लाख की विदेशी करेंसी लूट ले गए
सरिता विहार थाने के पुलिस बूथ से 100 मीटर की दूरी पर हुई वारदात
इससे पहले भी इस इलाके में कई मनी एक्सचेंजरों के साथ लूटपाट हो चुकी है. ऐसा लगता है कि जैसे कोई खास किस्म की लुटेरों की गैंग है जो सिर्फ मनी एक्सचेंजरों को ही निशाना बनाती है. घटना के बाद आधी रात में सैकड़ों की संख्या में लोग सरिता विहार थाने के बाहर इकट्ठे हो गए. पीड़ित का आरोप है कि पुलिस ने 65 लाख की रकम लूटे जाने की बात दबाने को कहा और इनकम टैक्स का भी डर दिखाया. लेकिन पीड़ित का कहना है कि पैसा एक नंबर का था, कुछ रकम प्रॉपर्टी बेचने की भी थी.